ฟินโนเวนเจอร์ ฟันด์ I (Finnoventure Fund I) ประกาศเข้าลงทุนในสตาร์ทอัพชั้นนำผู้พัฒนาแพลตฟอร์มด้านเครือข่ายการขายในประเทศเวียดนาม ชื่อว่าอะไร
ฟินโนเวนเจอร์ ฟันด์ I (Finnoventure Fund I) บริหารโดย กรุงศรี ฟินโนเวต ประกาศเข้าลงทุนใน MFast สตาร์ทอัพชั้นนำผู้พัฒนาแพลตฟอร์มด้านเครือข่ายการขายในประเทศเวียดนาม ในรอบ Series A ร่วมกับผู้ลงทุนต่างชาติอีก 5 ราย โดยมีมูลค่าการลงทุนรวมอยู่ที่ 6 ล้านเหรียญสหรัฐ MFast เป็นสตาร์ทอัพแถวหน้าและเป็นที่รู้จักทั้งจากผู้บริโภคและองค์กรชั้นนำในประเทศเวียดนาม โดยมีเครือข่ายตัวแทนขายที่แข็งแกร่งกว่า 160,000 ราย กระจายอยู่ทั่วประเทศ ทำให้สามารถเข้าถึงลูกค้าผู้บริโภคในกลุ่มเมืองรองในเวียดนามได้เป็นอย่างดี และสามารถนำเสนอผลิตภัณฑ์ทางการเงินให้กับผู้บริโภคได้อย่างครอบคลุม

ท่ามกลางโลกที่เงินลงทุนในสตาร์ทอัพลดลง MFast ยินดีเป็นอย่างยิ่งที่ได้รับการสนับสนุนจากนักลงทุนรายใหม่อย่างกองทุนฟินโนเวนเจอร์ ฟันด์ ซึ่งบริหารโดย  ทำให้การระดมครั้งนี้ประสบผลสำเร็จและผ่านไปด้วยดี ก้าวต่อไปนับเป็นก้าวที่สำคัญของ MFast อีกครั้ง เพื่อสร้างความร่วมมือในการพัฒนาผลิตภัณฑ์ทางการเงินให้เหมาะสมและสอดคล้องกับความต้องการของลูกค้าในแต่ละกลุ่มมากยิ่งขึ้น ขณะเดียวกันจะเป็นการเดินหน้าตามแผนในการขยายธุรกิจไปยังประเทศฟิลิปปินส์ในปี 2567 ด้วย

MFast เป็นสตาร์ทอัพจากต่างประเทศรายแรกที่ ฟินโนเวนเจอร์ ฟันด์ I เข้าไปลงทุน การลงทุนครั้งนี้สอดคล้องกับกลยุทธ์ในการบริหารกองทุน โดยเห็นศักยภาพและโอกาสเติบโตที่สูง ทั้งนี้ด้วยเครือข่ายที่แข็งแกร่งและความสัมพันธ์ที่แน่นแฟ้นกับพันธมิตร ซึ่งเป็นสถาบันการเงินชั้นนำในประเทศเวียดนาม ในจำนวนดังกล่าวยังรวมถึง SHB Finance บริษัทสินเชื่อเพื่อผู้บริโภคในเครือกรุงศรีด้วย ทำให้ MFast สามารถปลดล็อคข้อกำจัดในเรื่องของการเข้าถึงผลิตภัณฑ์และบริการทางการเงินให้กับผู้บริโภคชาวเวียดนามได้ และ MFast กำลังขยายไปสู่ตลาดในประเทศฟิลิปปินส์อีกด้วย ทั้งนี้เชื่อมั่นว่า การสร้างโอกาสให้ผู้บริโภคเข้าถึงบริการทางการเงินอย่างเหมาะสมนั้น ไม่เพียงเป็นการส่งเสริมศักยภาพของคน แต่ยังเป็นช่วยส่งเสริมการเติบโตอย่างยั่งยืนทางเศรษฐกิจด้วย
ข้อมูลการเงินรายบริษัท,ความรู้ทางการเงิน